8. ΝΟΜΟΣ υπ΄ αριθ. 2628 της 3/6 Ιουλ. 1998 (ΦΕΚ Α΄151) Σύσταση νομικού προσώπου δημοσίου δικαίου με την επωνυμία "Οργανισμός Διαχείρισης Δημοσίου Χρέους (Ο.Δ.ΔΗ.Χ.)" και άλλες διατάξεις. Κατάργηση του ΕΛ.ΚΕ.ΠΑ. Άρθρ.13.-1.Το νομικό πρόσωπο ιδιωτικού δικαίου με την επωνυμία "Ελληνικό Κέντρο Παραγωγικότητας (ΕΛ.ΚΕ.ΠΑ.). που ιδρύθηκε με τo Ν.Δ. 2473/1953, καταργείται και τίθεται υπό εκκαθάριση. Μέχρις ότου περατωθεί η εκκαθάριση το εν λόγω νομικό πρόσωπο εξακολουθεί να υπάρχει για τις ανάγκες αυτής. Με απόφαση των Υπουργών Εθνικής Οικονομίας και Οικονομικών ορίζεται ο εκκαθαριστής, η αμοιβή του και ρυθμίζονται οι σχετικές με την κατάργηση και εκκαθάριση του ΕΛ.ΚΕ.ΠΑ. λεπτομέρειες 2.Η περιουσία του καταργουμένου Ν.Π.Ι.Δ. περιέρχεται χωρίς καμία διατύπωση στο Ελληνικό Δημόσιο, τα δε ακίνητα χρησιμοποιούνται ή διατίθενται με κοινή απόφαση των Υπουργών Εθνικής Οικονομίας και Οικονομικών αποκλειστικά για σκοπούς παρεμφερείς για τους οποίους ανεγέρθησαν. Το Δημόσιο εξακολουθεί να επιχορηγεί το υπό εκκαθάριση νομικό πρόσωπο για την κάλυψη των λειτουργικών δαπανών της εκκαθάρισης και την εξόφληση οφειλών προς τρίτους, η δε σχετική δαπάνη εξακολουθεί να βαρύνει τις πιστώσεις του τακτικού προϋπολογισμού. Για τη μεταβίβαση της ακίνητης Περιουσίας στο Δημόσιο δεν οφείλονται τέλη ή δικαιώματα υπέρ τρίτων, η δε μεταγραφή τους στα  βιβλία των οικείων υποθηκοφυλακείων ενεργείται μετά από πράξη του Υπουργού Οικονομικών. Το Ελληνικό Δημόσιο, ως κάτοχος των ανωνύμων ή ονομαστικών μετοχών που ανήκουν στην περιουσία του καταργούμενου νομικού προσώπου και περιέχονται σε αυτό, κατά τα ανωτέρω, εκπροσωπείται από τον Υπουργό Οικονομικών. 3.Το προσωπικό του καταργουμένου νομικού προσώπου, που είχε προσληφθεί σύμφωνα με τα προβλεπόμενα στο πρώτο εδάφιο της παρ 5 του άρθρου 6 του ν. δ. 639/1963 (ΦΕΚ 188 Α), σε συνδυασμό με τις διατάξεις του άρθρου 15 παρ. 2 του ν. 1232/1982 (ΦΕΚ 22 Α) και του άρθρου 6 του ν. 1400/1983 (ΦΕΚ 156 Α), με σύμβαση εργασίας αορίστου χρόνου και υπηρετεί μέχρι τη δημοσίευση του παρόντος νόμου, δύναται να επιλέξει είτε την αποχώρησή του και την καταβολή της αποζημίωσης που προβλέπεται από το ν. 2112/1920, σε. συνδυασμό με τις διατάξεις του α.. ν. 173/1967, όπως ισχύουν, για την τακτική καταγγελία της σύμβασης εργασίας, είτε την πρόσληψή του με σχέση εργασίας ιδιωτικού δικαίου αορίστου χρόνου και την τοποθέτησή του σε κενές οργανικές θέσεις ή συνιστώμενες προσωποπαγείς στο Υπουργείο Εθνικής Οικονομίας, το ΚΕ.Π.Ε., τον Ο.Α.Ε.Δ. ή της Νομαρχιακές Αυτοδιοικήσεις και Γενικές Γραμματείες Περιφέρειας. Ο αριθμός των κενών οργανικών θέσεων, καθώς και των συνιστώμενων κατά φορέα προσωποπαγών θέσεων, ορίζεται με κοινή απόφαση των Υπουργών Εθνικής Οικονομίας, Οικονομικών, Εσωτερικών. Δημόσιας Διοίκησης και Αποκέντρωσης και Εργασίας και Κοινωνικών Ασφαλίσεων. Το δικαίωμα  επιλογής ασκείσαι με την υποβολή αίτησης στην Επιτροπή της επόμενης παραγράφου μέσα σε προθεσμία τριάντα (30) ημερών από τη δημοσίευση της παραπάνω Κ.Υ.Α. στην Εφημερίδα της Κυβερνήσεως. Στην αίτηση αυτή αναφέρονται υποχρεωτικά κατά σειρά προτίμησης οι φορείς στους οποίους οι εργαζόμενοι επιθυμούν να τοποθετηθούν. Σε περίπτωση που μέσα στην προαναφερόμενη προθεσμία δεν υποβληθεί η παραπάνω αίτηση, καταβάλλεται η νόμιμη αποζημίωση και ο εργαζόμενος αποχωρεί υποχρεωτικά. Η τοποθέτηση στις παραπάνω θέσεις γίνεται με κοινή απόφαση του Υπουργού Εθνικής Οικονομίας, Οικονομικών και του υπουργού που προΐσταται ή εποπτεύει το φορέα στον oπoίo διορίζεται ο εργαζόμενος, ύστερα από πρόταση της Επιτροπής της επόμενης παραγράφου. Σχετικά εκδόθηκε η 33509/8-23 Οκτ. 1998 (ΦΕΚ Β΄1109), απόφ. Υπ. Εσωτ., Δημόσ. Διοίκησ.- Αποκέντρωσης, Εθν. Οικον. και Οικονομικών, Εργασίας και Κοινωνικών Ασφαλίσεων, κατωτ. αριθ. 9. (Αντί για τη σελ. 798,01) Σελ. 798,01(α) Τεύχος 1432 Σελ. 43 Κέντρο Παραγωγικότητας 13.Ξ.δ.6-8 4.Συνιστάται Ειδική Τριμελής Επιτροπή που υπάγεται στο Υπουργείο Εθνικής Οικονομίας και αποτελείται από το Διευθυντή Διοικητικού του Υπουργείου Εθνικής Οικονομίας, ως πρόεδρο, και τους αντίστοιχους Διευθυντές των Υπουργείων Εσωτερικών, Δημόσιας Διοίκησης και Αποκέντρωσης (Γενικής Γραμματείας Δημόσιας Διοίκησης) και Εργασίας και Κοινωνικών Ασφαλίσεων. Η συγκρότηση αυτής γίνεται με απόφαση του Υπουργού Εθνικής Οικονομίας. Η Επιτροπή επιλέγει τους υποψήφιους για την κατάληψη της συγκεκριμένης θέσης με βάση τη δήλωση προτίμησης τους, εφόσον κατέχουν τα τυπικά προσόντα για την κατάληψή της. Αν οι συγκεκριμένες θέσεις δεν αρκούν για να ικανοποιηθούν οι δηλώσεις προτίμησης όλων των υποψηφίων, προηγούνται οι κάτοχοι μεταπτυχιακού τίτλου σπουδών, που κατατάσσονται ανάλογα με τα απαιτούμενα για την απόκτησή του έτη σπουδών και ακολούθως κατατάσσονται οι λοιποί υποψήφιοι με βάση τα έτη υπηρεσίας τους στο ΕΛ.ΚΕ.ΠΑ.. 5.Ο χρόνος υπηρεσίας στο ΕΛ.ΚΕ.ΠΑ., καθώς και ο αναγνωρισθείς από αυτό, για τη μισθολογική και υπηρεσιακή εξέλιξη του προσωπικού του, χρόνος προϋπηρεσίας, θεωρείται ως διανυθείς στο φορέα  που αυτό τοποθετείται. 6.Μέχρι την ημέρα καταβολής της νόμιμης αποζημίωσης ή της τοποθέτησής του στους παραπάνω φορείς, το προσωπικό της παραγράφου 3 του παρόντος άρθρου εξακολουθεί να υπηρετεί στον υπό εκκαθάριση φορέα και να μισθοδοτείται από αυτόν. 7.To προσωπικό του ΕΛ.ΚΕ.ΠΑ., που προσέφερε τις υπηρεσίες του με σύμβαση έργου και διατέθηκε στον Ο.Α.Ε.Δ., δύναται, και μετά τη διάλυση του ΕΛ.ΚΕ.ΠΑ., να συνεχίσει να προσφέρει τις υπηρεσίες του στον Ο.Α.Ε.Δ. με όμοιας μορφής σχέση και για χρονικό διάστημα τεσσάρων (4) ετών, που αρχίζει από την επομένη της ισχύος του παρόντος νόμου. 8.Το επιστημονικό προσωπικό του ΕΛ.ΚΕ.ΠΑ., με εκπαιδευτική εμπειρία τουλάχιστον δύο (2) ετών, που θα τοποθετηθεί στον Ο.Α.Ε.Δ., εντάσσεται στο εκπαιδευτικό Προσωπικό του Οργανισμού αυτού (Ο.Α.Ε.Δ.) κατά παρέκκλιση κάθε άλλης διατάξεως 9.Τα εκτελούμενα από τον καταργούμενο φορέα προγράμματα μπορούν, με κοινή απόφαση του Υπουργού Εθνικής Οικονομίας και των αρμόδιων κατά περίπτωση υπουργών, να ανατίθενται σε άλλο φορέα.. 10.Με κοινή απόφαση του Υπουργού Εθνικής Οικονομίας και Οικονομικών και των αρμόδιων κατά περίπτωση υπουργών ρυθμίζονται οι λεπτομέρειες για τη μεταφορά της περιουσίας του ΕΛ.ΚΕ.ΠΑ. στο  Σελ. 798,02(α) Τεύχος 1432 Σελ. 44 Δημόσιο και τη μεταβίβαση προγραμμάτων ή υποχρεώσεων σε άλλους φορείς. Με όμοια απόφαση των Υπουργών Εθνικής Οικονομίας και Οικονομικών και Εσωτερικών, Δημόσιας Διοίκησης και Αποκέντρωσης ρυθμίζονται τα της οργανώσεως και λειτουργίας της Επιτροπής της παραγράφου 4 του παρόντος άρθρου, ως και κάθε σχετική με το έργο αυτής λεπτομέρεια.. 11.Απαγορεύεται η χρήση του τίτλου «Ελληνικό Κέντρο Παραγωγικότητας (ΕΛ.ΚΕ.ΠΑ.)» από οποιοδήποτε φυσικό ή νομικό πρόσωπο χωρίς την έγκριση του Υπουργού Εθνικής Οικονομίας. 12.Η ισχύς του άρθρου αυτού αρχίζει ένα (1) μήνα μετά τη δημοσίευση του παρόντος νόμου στην Εφημερίδα της Κυβερνήσεως. Για τις λοιπές διατάξεις βλ. Τόμ. 26 σελ. 144,03.